Unionin yleisen tuomioistuimen määräys 1.10.2013 – Evropaïki Dynamiki v. komissio
(Asia T-554/11)1
(Kumoamiskanne – Euroopan unionin rahoitus tietyille hankkeille Tunisiassa EuropeAid-ohjelman yhteydessä – Yhtenäistetyn tietojenkäsittelyjärjestelmän kehittäminen Tunisian oikeushallinnolle – Komission toteuttama Tunisian saatavien perintä kolmannelta osapuolelta – Veloitusilmoitus – Oikeustoimet, joita ei voida erottaa sopimuksesta – Toimi, joka ei voi olla kanteen kohteena – Tutkimatta jättäminen)
Oikeudenkäyntikieli: englanti
Asianosaiset
Kantaja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis, M. Dermitzakis ja N. Theologou)
Vastaaja: Euroopan komissio (asiamiehet: A. Bordes ja S. Bartelt)
Oikeudenkäynnin kohde
Kumoamisvaatimus komission päätöksestä, jolla komissio kieltäytyi maksamasta kantajalle väitetysti maksettavia määriä ja vaati sopimuksen EuropeAid/124378/D/SER/TN (nro 2007/145-464) täytäntöönpanon yhteydessä maksetun 281 270,00 euron määrän takaisin maksamista ja joka on annettu tiedoksi kantajalle 8.8.2011 päivätyllä kirjeellä (viite C&F/2011/D/001101) sekä sen liitteenä olleella veloitusilmoituksella, sekä kaikista siihen liittyvistä komission päätöksistä.
Määräysosa
Kanne jätetään tutkimatta.
Evropaïki Dynamiki – Proigmena Systimata Tilepikoinonion Pliroforikis kai Tilematikis AE vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
____________
1 EUVL C 370, 17.12.2011.